KOMISIJOS REGLAMENTAS (EB) Nr. 502/2005
2005 m. kovo 31 d.
iš dalies keičiantis Tarybos reglamentą (EB) Nr. 1362/2000 dėl tarifinių kvotų nustatymo kai kuriems Meksikos kilmės produktams ir jų administravimo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį, ypač jos 133 straipsnį,
atsižvelgdama į 2000 m. birželio 29 d. Tarybos reglamento (EB) Nr. 1362/2000, įgyvendinančio Bendrijai skirtas Jungtinės Tarybos pagal laikinąjį susitarimą dėl prekybos ir su prekyba susijusių reikalų tarp Europos bendrijos ir Jungtinių Meksikos Valstijų Sprendimo Nr. 2/2000 tarifines nuostatas (1), 4 straipsnį,
kadangi:
(1)
Jungtinė Europos Sąjungos ir Meksikos Taryba savo 2005 m. vasario 21 d. Sprendimu Nr. 1/2005, atitaisančiu Jungtinės EU-Meksikos Tarybos sprendimą Nr. 3/2004 (2), iš dalies keičiantį 2000 m. kovo 23 d. Jungtinės Tarybos sprendimą Nr. 2/2000, pakeitė dviejų kvotų, nurodytų Sprendime Nr. 3/2004, įsigaliojimo periodą.
(2)
Todėl atitinkamai turi būti pakeistas Reglamentas (EB) Nr. 1362/2000.
(3)
Kadangi nurodytų kvotų įsigaliojimo periodo pradžia yra 2005 m. sausio 1 d., šis reglamentas turi įsigalioti nuo tos pačios datos.
(4)
Šiame reglamente numatytos priemonės atitinka Muitinės kodekso komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1362/2000 2 straipsnio 6 dalis keičiama taip:
„6. Išskyrus tarifines kvotas su kvotos numeriais Nr. 09.1854, Nr. 09.1871, Nr. 09.1873 ir Nr. 09.1899, šio reglamento priede nurodytos tarifinės kvotos atidaromos kasmet dvylikos mėnesių laikotarpiui nuo liepos 1 d. iki birželio 30 d. Pirmą kartą šios kvotos atidaromos 2000 m. liepos 1 d.
Tarifinės kvotos su kvotos numeriais Nr. 09.1871 ir Nr. 09.1873 atidaromos nuo 2004 m. gegužės 1 d. iki 2004 m. gruodžio 31 d. ir nuo kiekvienų ateinančių kalendorinių metų sausio 1 d. iki gruodžio 31 d. tiek laiko, kiek jos bus taikomos.“.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Reglamentas taikomas nuo 2005 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. kovo 31 d.